**Martfű Város Önkormányzata**

**Képviselő-testületének**

**Pénzügyi, Ügyrendi és Városfejlesztési Bizottság**

**Elnökétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

**a „Szép környezet …. év” cím alapításáról szóló 11/2012.(IV.02.) önkormányzati rendelet felülvizsgálatára**

Pénzügyi, Ügyrendi és Városfejlesztési Bizottság

2017. szeptember 26-ai ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Bizottság!

Martfű Város Önkormányzatának Képviselő-testülete a 11/2012.(IV.02.) önkormányzati rendeletében rendelkezik a „Szép környezet …. év” cím alapításáról és a cím odaítélésének feltételeiről.

A rendelet megalkotása óta 2017-ben első alkalommal határozott úgy a Képviselő-testület, hogy a cím odaítélésére nem ír ki pályázatot, egyúttal feladatként határozta meg a 22/2017.(II.23.) határozatában, hogy a rendelet felülvizsgálatát 2017. december 31-ig el kell végezni.

A felülvizsgálatot elsősorban az indokolja, hogy a rendelet hatályba lépése óta a pályázatot benyújtók szinte minden évben ugyanazok voltak, így a rendelet nem töltötte be azt a szerepet, melyet a Képviselő-testület célként megalkotásakor meghatározott.

A Bizottság feladata az, hogy minden körülményt figyelembe véve javaslatot tegyen a Képviselő-testületnek a rendelet módosítására, esetlegesen hatályon kívül helyezésére.

Álláspontom szerint a Bizottságnak az alábbi lehetőségeket kell megvizsgálnia:

1. A rendelet módosításával a pályázati rendszer változatlan formában maradna, de a cím adományozásához pénzdíjat is rendelne a Képviselő-testület. Ezzel a pályázók köre vélhetően szélesebb körű lenne.

Ez esetben a pénzdíj költségvetési vonzatát meg kell vizsgálni, a Bizottságnak pedig konkrét összeggel kell javaslatot tennie.

1. A rendelet módosításával a pályázati rendszert hatályon kívül helyezné a Képviselő-testület, és az erre kijelölt bizottság tenne javaslatot – helyszíni bejárás alapján- a díjazottakra.

Ez a megoldás természetesen a javaslat tevő bizottságra róna adminisztrációs terhet, a helyszíni bejárás pedig időigényes, körülményes feladat.

1. Az 1) és 2)-es pont ötvözete is lehet megfelelő megoldás.
2. A rendelet hatályon kívül helyezésével a Képviselő-testület a cím adományozását megszünteti.
3. A rendelet hatályon kívül helyezése, és a „Fogadj örökbe egy közterületet” akció felélesztése, esetlegesen a kiemelkedő munkát végzők díjazása.

Ezzel a közterületek szebbé, hangulatosabbá tételét érhetjük el, nevelve a lakosságot, a gyermekeket a környezetünk iránti igényességre.

Kérem a Tisztelt Bizottsági tagokat, hogy javaslataikkal segítsék a megalapozott döntés meghozatalát.

Martfű, 2017 szeptember 18.

Dr. Urbán-Szabó Béla

bizottság elnöke

Látta: Szász Éva Dr. Papp Antal

jegyző polgármester